Qolmoq. Qolmoq – oʻzbek xalqi tarkibiga kiruvchi turk-moʻgʻul urugʻlaridan biri. Samarqand, Buxoro viloyatlarida asosan yashaydilar. Ushbu urugʻ oʻzbek xalqidan tashqari qirgʻizlar, sibir tatarlari va turkmanlar tarkibiga ham kiradi. Tarixi. Abdurazzoq Samarqandiyga koʻra Oltin Oʻrda xoni Oʻzbekxon islom dinini qabul qilgach islomga oʻtmagan Oʻrda xalqini avliyo Said ota Mavarounnahrga olib kelgan. Lekin ular bu yerda Said otadan ajralib ketishgan va shu yerda yashab qolishgan. Sharofiddin Ali Yazdiyga koʻra esa Oltin Oʻrdadan Amir Temur huzuriga elchi boʻlib kelganlarni qolmoqlar deb atashgan. Ushbu urugʻ vakillari Amir Temur qoʻshinida boʻlgan boʻlishi mumkin.